
Oferă onor. sale clientele parfumuri din cele mai renumite fabrici fran- 
ceze, ruse, germane şi engleze; pudre de orez, depilatoare şi sapone alese, 
briliantine, superbe colorante pentru păr, diferite loţiuni, apă de colonia, de 
lavande, de verveine și portugal, etc., ape şi pomezi de quinquina parfumate; 
Capilarine, col-cream de la princesse şi comestice higienice, piepţini fini, 
Odol, perii, paste pentru dinţi, thermometre pentru baie şi diferite feluri de 
bureţi, glicerină, vasilină, lanolină și tot felul de articole pentru tualete. 

Articole pentra menagiu, ca: ceaiuri, cafea şi cacao in sămânță şi pulbere, 
făină lactată Nestlé, culori vegetale, arome și esențe pentru liqueruri şi lie 
monade, romuri și cognacuri, esențe pentru conserve alimentare, Sifoane cu 
cari se prepară ape gazoase, alcool şi sistematice maşine pentru spirt dena- 
turat, ape minerale şi diferite săruri pentru băi, cum și prafuri «Zackerlin», 
carboral, borax, acid boric, naftalină ieftină, bicarbonat de sodiu, salol şi chi- 
nine, etc. Aniline și culori, aparate, accesorii şi gata soluţiuni, băi, pentru 
fotografie. Uleiuri şi grăsimi minerale, parafină, benzină şi vasilină ameri- 
cană, terebentine, pensule, lacuri şi culori pentru piotură, vopsele, ceară şi 
sârmă pentrn parchete, etc. 

Diferite ierburi alese, rădăcini, scoarţe, frunze, flori şi seminţe pentru cea- 
iuri in și muştaruri, precum şi felurite uleiuri vegetale şi animale, ca : unt 
de cocos, de in, de ricin şi amigdale şi curat uleiu din ficat de morun pentru 
cura de iearnă, etc. 

Multe specialități farmaceutice române, franceze şi germane, precum: bu- 
giie, balsamuri pentru viaţă, capsule, cataplasme, coaltare, crayoane, ceaiuri, 
drageie, elixire, emulsiuni uleioase, emplastre, glicerofosfate, globule, granule, 
injecțiuni, ovule, paste, pastile, perle, pilule, prafuri, săruri, supositorii, s0" 
luţiuni, siropuri şi vinuri medicamentoase care, prin rolul ce îndeplinesc 
unele de a fi atiseptice şi desinfectante iar altele nutritive şi întăritoare, sunt 
preparate cu scopul de a fi întrebuințate la vindecarea suferinzilor cărora să 
le redea sănătatea, forţa şi energia şi de a le fi reconstituante ale sistemului 
nervos indepărtându-le cu totul anemia şi slăbiciunea generală. 

Bogat asortiment de cauciucărie și pansamente cum instrumente şi acce- 
sorii de resortul Farmaciei, Obstetricei şi Chirurgiei, Opticei şi Dentisticei, 
ca : vată şi tiloane, guthapercha şi mușamale impermeabile, tuburi de cau- 
ciuc, canule, injectoare şi sistematice irigatoare pentru Moaşe și Lehuse, pompe 
trage-lapte şi biberoane, ploşti şi lighiane de porțelan, specule, aţă de mă- 
tase şi ace, siringi, sonde, aparate inhalatoare, bandage şi cercuri herniare, 
corsete elastice pentru doamne şi ciorapi pentru varice, tuburi stomachale, 
pulversitoare şi vaporisatoare, preservative, suspensoare, thermometre maxi: 
male cum și alte utensile și accesorii de sticlă, aluminiu, platină, faianţă şi 
porcelan, ochelari, foarfeci şi clești, etc. 

La cerere, expediază în orice parte a Ţărei, contra ramburs, prompt şi cu 
preţurile cele mai iefţine, ori şi ce fel de mărfuri din această branşă, 

Cuvântarea d-lui Kalinderu la Institutul Otetelișanu, 


In zilele de 23 şi 24 Iunie a. c., sau ţinut examenele la institutul de fete 
Ion Otelelişanu dela Măgurele. 

Au azistat d-nii : Haret, ministru Cultelor, A. Saligny președintele Academiei 
Române, |. Kalinderu și d-na Emilia Stroie Popescu, din partea ministerului 
Instrucțiunii Publice. 

In ziua din urmă a avut loc incheierea anului școlar prin o producţiune a 
elevelor. 

Asemenea eleva Elena azar din classa VI a rostit o cuvântare de mul- 
tumire M. S. Regelui, Inaltul protector al institutului, distinselor persoane 
cari au asistat la examene, şi îndeosebi d-lui Ion Kalinderu, care a fondat 
această școală şi urmează să se intereseze de cursul ei şi de eleve. Apoi 
d-l director Slavici a arătat educaţiunea ce sa dat fetelor şi speranţele ce 
se pun întriinsele, de a fi in viaţă model de temei muncitoare, luminate 
și bine făcătoare. 

In urmă d-l Ion Kalinderu, a ţinut acest discurs: 


Scumpe eleve, 


Viu totdeauna cu plăcere în mijlocul vostru. Bucuria mea 
e mai mare la examene, sau în ziua în care se sfârșesc, 
pentrucă pot să prețuesc progresul ce ați făcut. 

Sunt foarte mulțumit că răspunsurile voastre au fost sa- 
tisfăcătoare, ca și obiectele ce aţi lucrat, sub conducerea 
d-nei directoare Slavici, d-lui director Slavici și a corpului 
protesoral. Asemenea vă mulțumesc pentru sârguința ce ați 
pus în acest an la studii și lucrări. 

Progresul vostru e un prinos de recunoștință pentru mult 

regretatul binefăcător, pentru M. S. Regele, Inaltul patron 
al Institutului, ca și pentru Academie și toți aceia cari se 
ostenesc pentru voi, in frunte cu mult respectatul și vene- 
ratul domn Sturdza, care de un lung şir de ani închină 
munca și mintea sa Academiei și instituțiunilor ei. Cum 
insă scopul școalei e mult mai întins şi folositor patriei, 
recunoștința voastră rămâne să se desăvârșească de-acum 
inainte, mai mult sau mai puțin, după stăruința ce veți 
pune fiecare intru aplicarea cunoștințelor ce ați primit. 

In această privință mă adesez în special vouă, care is: 
prăviți cursurile și vă înapoiați la căminele părintești. 

Timp de 6 ani, cât aţi stat în institut, vați pătruns fără 
indoială de viitoarea voastră datorie şi de sigur că veți 
căută să răspândiți lumina, munca și ordinea in familia 
voastră, în cercul, satul sau orașul în care veți trăi. 

Cu bunăvoință veți puteă face mult bine, căci aţi primit 
o educaţiune care vă permite nu numai să știți cum să vă 
purtaţi, pentru a servi ca pildă, ci și cum să lucraţi pen- 
tru a învinge greutăţile și a stârpi răul acolo unde îl veți 
întâlni, Asemenea v'ați putut încredință că în definitiv o 
pornire bună sau rea, e mai mult un obiceiu, o a doua 
natură, sau «de zece ori mai tare decât natura» cum a 
zis ducele de Welington. Nu e însă mai puțin adevărat, 
că o deprindere se poate și desface, dacă cel care în- 
cearcă o cunoaște bine și întrebuințează mijloace potrivite. 

Se mai cer și alte calități: în primul rând inițiativă și 
o voință tare. Apoi pătrundere pentru a ști să prindeți 
toate împrejurările care pot fi de folos, și a nu slăbi ac- 
țiunea, până ce prefacerea n'a prins adânc în locul celei 
dinainte. Odată ajunse aci, trebue apoi să urmaţi a stimulă 
noua direcțiune, căci orice calitate, orce tendinţă, se stinge 
dăcă nu e neincetat în acțiune. 

In sfârşit vă mai povățuesc ca în tot ce veți face să în- 
trebuințați cât mai mult exemplele. Voi înșivă să fiți o pildă 
vie, neuitând niciodată maxima filosofului roman: «exem- 
plele mișcă mai tare decât vorbele.» Asemenea så vă fo- 
losiți de orice împrejurare ce vă oferă viața, pentru a face 
binele, căci un sfat, un exemplu dat la timp prinde mai ușor. 

Implinindu-vă în acest chip datoria, lucraţi în interesul 
vostru propriu. 

In institut v'ați. însușit multe deprinderi bune. Ele vor fi 

insă, după cum zisei, cu atât mai trainice și mai tolosi- 
toare, cu cât le veți practică mai mult. Prin practica lor 
câștigați o mai mare siguranță și o libertate de cugetare 
care vă va permite să vă îndreptați mintea și asupra al- 
tor chestiuni. 

In sfârșit spiritul, care e continuu ocupat, câștigă în vio- 
iciune, ca și munca care întreține corpul și-l face mai sprin- 
ten, mai rezistent. 

Incredințat că fiecare din voi, care abso!viți în acest an, 
e pătrunsă de datoria de a fi tolositoare semenelor, îmi 
fac o plăcere a vă oferi câte o rochie ca amintire. lar vouă, 
care mai rămâneți, vă doresc petrecere frumoasă în vacanţă, 
pentruca la toamnă să puteți reîncepe studiul cu puteri În- 
viorate. 

Să trăiţi, scumpe copile! 


CUM A FOST SARNISEGE TUZA ? 


D-l 'Teohari Antonescu, profesor de archeologie (1) la uni- 
versitatea din Iaşi, a publicat o lucrare aretând cum trebuie 
să fi fost această cetate, Capitala Daciei sub Decebal şi apoi 
sub Traian şi urmaşii lui. La expoziţia din 1906 se putea 
vedeă în Palatul artelor cetatea făcută mic, dar aşa cum a fost 
cu împrejurimile, cu zidurile, cu porţile, cu turnurile de apă- 
rare, cu palatul lui Decebal, 

La miazănoapte de Dunăre, zice d-l Teohari Antonescu, 
nu se află, pe la 100 după Hristos, cetate şi oraş mai mare 
decât Sarmisegetuza. Ruinele ei sunt şi astăzi în ființă la 
Grădişte (2) în colțul despre miazăzi-apus al câmpiei Haţe- 
gului în Transilvania. Câmpia e frumoasă şi largă, e tot 
odată şi roditoare, udată de ape ce vin de pe munţii Haţe- 
gului. Culmile acestuia fac un părete dela apus spre resărit 
pănă di'ncolo de vârful Rătezatului, cel mai înnalt din lanţ. 
La apus muntele Râşcei închide câmpia, iar la resărit mun- 
tele Sebeşului, aşa că valea sau câmpia e cu trei laturi. Se 
puteă greu intră aci, căci erau numai trei căi înguste, pră- 
păstioase şi lesne de. apărat. Dinspre apus e Poarta de fier 
a Ardealului pri'ntre culmile Hațegului (la miazăzi) şi ale 
Râşcei (la miază noapte). Di'nspre resărit e poarta Merişorului 


(1) Archeologia este știința trecutului după remăşiţi (ruine de zi- 
diri, inscripţii, “bani, statuie, etc.). 
(2) Grădişte e cuvânt slav, şi înseamnă cetate. 

între culmea Rătezatului, la miazăzi, şi nodul Godeanului 
la miazănoapte. La întrarea acestei căi grele în valea 
Hațegului se află stânca înnaltă şi prăpăstioasă dela Cri- 
vadia. Dela miazănoapte se întră prin strâmtoarea îngustă 
dela Orlea, lângă care păzeşte dealul Orlea, ca un turn 
uriaş. 

Prin trecătoarea Merişorului valea Hațegului stă în legă- 
tură cu valea Jiului spre Oltenia; iar prin Poarta de fier cu 
Banatul de astăzi şi deci prin amândouă cu Dunărea. Prin 
trecătoarea Orlei se leagă cu câmpia Transilvaniei (Ardea- 
lului). 

Cetatea Sarmisezetuzei ss află zidită nu se ştie când, în 
colţul de miazăzi-apus al câmpiei, acolo unde era mai înnaltă, 

Baronul de Hohenhausen a cercetat ruinele cetăţei şi a 
publicat o lucrare la 1775, dând şi planul. Cetatea era în 4 
muchi. Laturile cele mai scurte erau cele dela miazăzi spre 
miază noapte (563 m.); cele dela apus spre resărit erau de 623 m. 
Zidurile au fost groase dela 2—2'/, m. Erau di'ntr'un miez 
de pietre neregulate legate cu tencuială așa de tare ca şi 
piatra. 

Acest miez se afla învelit cu pietre tăiat regulat şi pe di'n- 
lăuntru şi pe di'nafară. Zidul se poate vedeă mai bine pe 
partoa de resărit. In jurul zidului, afară poate de partea 
apusană, unde nu era nevoie,se află un șanț lat de 80 la 40 de 
metri. Partea câmpiei unde era Sarmisegetuza se pleca pe 
deoparte încet dela miazăzi spre miazănoapte. Apoi cetatea 
fiind zidită de-o parte şi de alta a riuşorului Clopotiva, lo- 
cul se plecă spre acesta, covăţindu-se. 

La 170 de paşi spre miazănoapte de zidul cetăţei sunt 
ruinele unui amfiteatru (1). Pri'ntre amfiteatru şi cetate trecea 
un drum, cărui îi zic şi acum «drumul lui Traian». Spre 
miazăzi-apus, pe culmea dealului lui Dănilă sunt remăşiţi 
de zidăria romană. In linie cu colţul de miazăzi-resărit, cam 
la 100 de paşi, se află o măgură înnaltă şi între aceasta 
și cetate, nişte izvoare bogate de apă. 

D-l Teohari Antonescu se slujeşte, pe lângă înseşi ruinele 
de astăzi, de lucrările a doi învăţaţi nemți, Cichorius şi Pe- 
tersen, cari au căutat să învie cetatea după icoanele nu- 
meroase ce se văd pe columna lui Traian din Roma, columnă 
sau stâlp înnălțat spre a preamări înfrângerea lui Decebal 
şi cucerirea Daciei. 

Dăm aci planul Sarmisegetuzei aşa cum crede d-l Teohari 
Antonescu c'a fost. 

Laturea de resărit începe în colţul de miazăzi-resărit (a), 
unul din locurile cele mai înnalte ale cetăţei. In b e o poartă, 
la c e altă poartă. La d este colţul dela miazănoapte-resărit. 


(1) Amfiteatrul era o împrejmuire rotundă sau lungăreaţă, cu trepte 
în jurul ei. Aci se luptau oamenii şi fiarele, se intreceau carele, etc. 

Aci e un deal pe care se urcă zidul, pe muchea dealului e 
poarta e. De aci zidul se coboară pe clina dealului păm la 
f, unde riuşorul Clopotiva eşea din cetate. De acolea se în- 
nalţă pe un părete de stâncă până la colţul de miazănoapte- 
apus. Ca să nu poată pătrunde duşmanul prin albia riului, 
locul de eşire l-au întărit cu ridicături de pământ, cu gard 
de şarampoi, la stânga, şi în lăuntru cu zid de piatră şi tur- 
nuri, la dreapta. Laturea apuseană începe la /;, unde e foarte 


Planul Sarmisegetuzei reconstituite. 


nalt locul. De-aci locul se pleacă mereu spre miazănoapte! 
iar zidul îl urmează. In dreptul porţii 1 e o vâlcea adâncă 
pe care o apără încovăetura zidului. De acolo locul merge: 
înnălţându-se păn la poarta m, unde e un turn cu trei ca- 
turi. Aci e o stâncă uriaşe, pe care se reazimă o parte din 
zidul dela miazănoapte. In %, în ¿ şi în j au fost porţi. La- 
turea de miazăzi, cea mai lungă, leagă colţul a cu j, cobo- 
rându se în valea riului şi apoi urcându-se. Intrarea riului 
în cetate o vedem apărată nu numai prin turnuri, dar şi 
prin o întăritură sau cetăţuie lipită lângă zid. Pe aciera şi 
ocul de întrare în cetate. 

Zidul trebuie să fi fost gros de 2:/,—3 m. cum se vede 
după bucata remasă la resărit şi care o fi de pe vremea 
Dacilor. Innălţimea trebuie să fi fost cel puţin de 10 —12 m., căci 
tot aşa de 'nalte sunt aleicetăţuiei Colțea di1: apropiere şi despre 
care o să mai vorbim. Acest zid se înnălţă pe-o ridicătură 
meşteşugită de pământ (1:/;--2 m.) Șanțul eră adânc de cel 
puţin 5 m. şi lat de 30 m.; ba pe laturea de miazăzi, unde 
primejdia eră mai mare, chiar de 40 m. Zidurile erau întă- 
rite cu turnuri, mai ales la întrarea şi la eşirea riului (4, 2 
la miazăzi: u şi g la cetăţuea lipită de zid, f şi g la eşirea 
riului. 

Turnurile Dacilor nu erau de lemn, măcar că pe columna 
lui Traian sunt făcute ca de lemn, ba chiar aşa ca să se 
vază şi cuiele cari prindeau bârnele între ele. 

D-l Teohari Antonescu crede că meşterii săpători aretau tur- 
nurile barbarilor ca de lemn, pe ale lor ca de piatră, numai spre 
a se cunoaşte mai bine deosebirea. Ruinele înse nu ne arată 
turnuri de lemn nici la Sarmisegetuza nici la alte întărituri 
din apropierea ei. Se ştie de altfel că Decebal a avut arhi- 
tecţi şi zidari romani. Ruinele cetăţuiei Colțea, care e curat 
dacă, ne arată că a fost cu totul de piatră. Asta înse nu împie- 
decă pe meşterul care a făcut săpăturile de pe columna lui 
Traian s'o arate cu turn de lemn şi clădiri de lemn în ea! 

Lângă palatul lui Decebal, care se lipeşte de laturea re- 
săriteană a cetăţei şi prin care curge un riuşor, care trebuie 
să fie Sargeţia, în albia căruia Decebal şi-a îngropat comorile, 
se află un turn rotund fără ferestre, dar cu deschizături în- 
guste prin cari se puteă şpionă împrejurimile spre apus păn 
la Poarta de fier, iar spre resărit păn la Crivadia. Alt turn 
însemnat e g, cu mai multe caturi, cu multe ferestre. Aco- 
perişul eră cu căpriori de stejar sau de tisă. Straşina era 
lată şi acoperită cu olane. Astfel de turnuri se mai află multe 
în Ardeal. 

Palatul lui Decebal pare clădit între războiul întâiu şi al 
doilea. 

Se înţelege că în lăuntru cetăţei erau drumuri cari se tăiau 
mai mult sau mai puţin drept. Era un pod de piatră cu bolți 
peste riu. Era capiştea sau templul lui Jupiter optimus maxi- 
mus. Era palatul cârmuitorului; templul zinelor apelor (Nym- 
phaeum); templul zeilor Cabiri; un teatru, etc. 

D-! Teohari Antonescu ne dă şi planul cetăţuiei dela Colțea 
(Coldsvar) care se vede pe columna lui Traian, şi asupra 
căreia s'au înşelat, învățații. D-sa ne arată că astă cetăţuie 
păzea împotriva unei armate ce-ar fi venit din Oltenia pe 
lângă muntele Rătezatul. De-asemenea ne dovedeşte că erau. 
întărituri cari apărau trecătoarea dela Poarta de fier, pe 
muntele Selea. 

Dar despre acestea altădată, căci Colțea stă în legătură 
cu aşa zisele cule din Oltenia şi de pe aiurea. 

Regulamentul pentru vizitarea mănăstirilor. 


lată regulamentul votat de Sf. Sinod in privinţa regulelor pentru vizita- 
xea mănăstirilor. 


ART. 1. Mănăstirile fiind locaguri de pietate creştină şi de 
înaltă moralitate, oaspeţii cari ar dori a ie vizita, sunt obligaţi 
a se purtà în timpul şederei în mănăstiri, cu toată bunacuviinţă 
datorită unor asemenea locaşuri. 

ART. 2. Orice vizitator sau oaspete ar veni la mănăstire, va 
fi primit în orice timp al anului cu toată bunacuviinţă la Arhon- 
«dărie, iar în cazul când nu ar fi încăpere la Arhondărie, supe- 
riorul sau superioara-i va destină locu), unde să găzduiască, lără 
însă a pretinde întreţinere dela mănăstire, 

ART 3. Nu este permis oaspeţilor a-şi alege singuri gazda 
în mănăstire, nici călugărilor sau călugăriţelor de a închiria chi- 
lii la oaspeţi, tără ştirea şi consimţimântul superiorului respectiv. 

ART. 4. Nu este iertat nimănui a turbura ordinea şi pacea 
mănăstirei prin fapte de acelea care sunt protivnice orândueli- 
lor mănăstireşti ; iar în atare caz superiorul sau superioara pot 
chemă la ordine pe oaspete, şi la nevoie dea cere intervenirea 
Autorităţei civile, pentru păstrarea ordinei mănăstirești. 

ART. 5. Nu este îngăduit oaspeţilor dea face vizite prin chi- 
lii dacă nu va fi însoţit de superior sau superioara, ori de altă 
persoană respectabilă din Comitetul mănăstiresc, 'orânduită în 
scopul acesta de superior sau superioară ; tot cu aceiaş orându- 
ială se vor face şi vizitările monahilor sau monahiilor pe la 
gazdele oaspeţilor. 

ART. 6. Nu este ertat călugărilor sau călugăriţelor de a însoţi 
pe vizitatori în excursiunile ce vizitatorii ar dori să facă prin 
împrejurimile mănăstirei de cât cu învoirea superiorului sau a 
superioarei. 

ART. 7. Este oprit cu desăvârşire vizitatorilor de a se distră 
în mănăstire cu instrumente muzicale, ori de ce fel ar fi, sau 
de a se deda la jocuri şi petreceri în mănăstire, cum și de a 
ține conversaţiuni deșărte ori sgomotoase, care ar turbură liniş- 
tea mănăstirei, ci din contră vizitatorii sunt obligaţi ca în timpul 
şederei lor în mănăstire să se poarte cuviincios şi se asiste cu 
toată evlavia la serviciile divine și mai ales la Sf. Leturghie, pe 
cât le va sta prin putinţă. 

ART. 8. Nu este îngăduit de a se vinde: pâine, carne, lapte, 
ouă şi alte alimente ori băuturi în interiorul mănăstirei. Supe- 
riorul sau superioara va avea grije, ca toate acestea să fie departe 
de ograda mănăstirei. lar în timpul posturilor este cu desăvârşire 
oprit a se vinde carne, lapte, ouă ete. prin mănăstiri. 

ART. 9. Superiorul sau superioara va aveă deosebită grije şi 
priveghere ca în mănăstire să nu se adăpostească persoane a 
căror moralitate ar [i bănuită; se vor primi însă vizitatori ta- 

miliști, cunoscuţi ca creştini pioşi şi cn bună reputaţiune care 
vin la mănăstire pentru repaus de închinăciune; nu vor fi pri- 
miţi însă văduvi şi tineri în mănăstirile de maici și nici văduve 
sau tinere prin mănăstirile de călugări, afară de cei cari trec 
de vârsta de 50 ani. 

ART. 10. Asemenea vor fi primite în mănăstiri persoane cari 
vin pentru cercetări istorice şi paleografice, ori pentru a scoate 
copii de pictură după tablourile religioase. In nici un caz însă 
superiorul sau superioara nu va da voie ca, cărţile din bibliotecă 
ori tablourile religioase, să [ie luate afară din mănăstire. 

ART. 11. Mănăstirile fiind înfiinţate de pioşi noştri strămoși 
iar noi urmașii lor, având datoria creştină a le întreţine ca pe 
nişte monumente de pietate strămoşească, suntem datori cu toţi 
să contribuim fie-care după puterea sa pentru menţinerea lor 
în bună stare. De aceea superiorul sau superioara fiecarei mo- 
nastiri, va înfiinţă un registru, în care fiecare vizitator să treacă 
cu mâna sa proprie suma ce va binevoi să ofere mănăstirei 
pentru diferitele ei îmbunătățiri ; iar la fiecare trimestru supe- 
riorul împreună cu Consiliul economic să iacă o încheere de 
sumele adunate şi să raporteze Chiriarhului respectiv şi Casei 
Bisericii. 

ART. 12. Cei care se vor abate dela dispoziţiunile regulamen- 
tului de față, dacă vor îi clerici vor fi raportați de superior sau 
superioară Chiriahului respectiv, pentru a lor pedepsire; iar de 
vor fi mireni li se va interzice cu desăvârşire pe viitor vizi- 
tarea vre unei mănăstiri. 


—— D ee 


Buba mânzului 


Toamna, iarna şi primăvara, se bolnăvesc caii 
de buba mânzului. Caii tineri sunt cei mai adesea 
picniţi, cu toate acestea caii bătrâni nu sunt scu- 
tiți de boală. Răceala dă prilej boalei să se prindă 
mai lesne de cai și să devie din ce în ce mai pe- 
riculoasă. Boala este molipsitoare, adică se ia dela 
cal la cal cu cea mai mare înlesnire. Când un cal 
a căzut bolnav de buba mânzului, este bine să-l 
despărţim de ceilalţi, într'un loc cu totul depărtat 
şi să-l ţinem 15 zile după vindecare. 

Dacă și alţi cai încep a cam tuşi şi stau trişti, 
să le punem la gât şi sub piept, făină de muştar, 
săli se lase puţin sânge și să li se tragă la piept 

un spânz, ca cu chipul acesta să se oprească buba 
mânzului aci. 

Dacă s'a făcut abces sub fălci şi se scurge ma- 
terie, să avem grije a le spălă cu creolină 5%, de 
mai multe ori pe zi şi să nu lăsăm puroiul să se 
usuce pe răni, căci acesta intră în sânge și se in- 
fectează tot corpul şi animalul poate muri. 

Drojdia de bere este foarte bună contra bubei 
mânzului. 


(Veterinarul). 
AT OP DPI SD 


BADEA MĂCELARUL. 


— Poveste — 


i-că odată, în vremea de demult — foarte demult—, 
$ trăiă un om foarte bogat, dar zgârcit din cale afară. 
Omul ăsta n'avea copii şi numai singur cu soția lui 
| se bucurau de toate prinoasele cu care bunul 
Dumnezeu îi dăruise. Din tinerețea lor, agonisiră 
foarte mulți bani, c'abia să-i fi luat două perechi de desagi. 
Ce se gândi omul nostru intro zi? — șizise către soția sa: 
—«Fă femee, eu o să mă duc, să ascund unde-va banii ăștia 
să nu ne pomenim într'o noapte cu niscai făcători de rele 
şi să ne pună mâna pe alergătura și strângătura noastră 
din tinerețe. — Că bine zici, măi omule, zise femeea, e bine 
zis; să te asiguri de vreme rea». 

Astfel, moșul nostru, a douazi de dimineață, pleacă să-și 
găsească loc unde să ascundă comoara, Găsi un copac 
gros și găunos și acolo hotări să ascundă comoara Luă 
banii și făcii o scobitură în coastele copacului, îi ascunse acolo 
şi puse capacul la loc, ca să nu se cunoască și plecă 
acasă cu inima plină că șa asigurat averea. 

Din când în când omul se mai duceă pe la copacul cu 
comoara, să vadă dacă stă bine și să-și mai pună și alți 
bani, ce-i strângeă. 

Dela un cârd de vreme, de câte ori se duceă omul nos- 
tru pe la comoară, o păsărică venea și se puneâ în copacul 
cu comoara şi cântă astfel: «Cine strânge nu mănâncă ! 
Cine strânge nu mănâncă !», Omul nostru câte odată se 
năcăjiă și svârleă cu ciomagul după ea, dar păsărica zbură 

și veneă de se puneă pe copac și își începea din nou cântecul. 

Intro zi, omul nostru spuse și nevestei de astă întâmplare: 
—N'auzi tu, fa nevastă, de câteori mă duc pe la copacul 
cu comoara, dela un timp încoace, îmi tot cântă o păsărea 
pe creanga copacului, astfel: «Cine strânge nu mănâncă! 
Cine strânge nu mănâncă !» Ce o mai fi și istoria asta?! 
— «De, mă omule, zise nevasta, Dumnezeu mai știe, ce o 
fi şi asta |... la să zici și tu, când ăi mai auzi-o cântând 
asttel : — Dar cine mănâncă? — să vezi, ce răspunde !» 

A douazi, omul nostru se duse iar pe la comoară să vază 
ce mai este. Păsărica năsdrăvană, veni, se puse pe copac 
și își începi cântecul: «Cine strânge nu mănâncă |. .» 

— «Dar cine mănâncă?» întrebă omul. Ca o minune. .— 
păsărica îi răspunse: «Badea Măcelarul mânducă !». 

Omul rămase mirat de acest răspuns și merse de spuse 
și nevestei cele auzite din gura acelei păsărele năsdrăvane. 

Când se mai duse omul nostru, peste câteva zile să-și 
vază comoara, nu mai găsi nimic. 

Ce se întâmplase? gârla ce trecea prin apropiere de co- 
pacul aceia, venise mare și surpase mai mulți copaci și 
surpase și pe cel cu comoara, ducându-i la vale cine știe 
unde. Trist și mâbnit, până în suflet, omul nostru veni a- 
casă și spuse și nevestei cele întâmplate. Tocmai atunci își 
lămuriră ei că păsărica aceea fost trimisă dela Dumnezeu. 
Atunci dar își luă ciomagul și traista cu merinde de drum 
şi plecă la vale pe albia gârlei, să vadă nu so fi oprit 
undeva copacul cu comoara. 

După cele trei zile, îl găsi în niște prunduri, aruncat de 
apă; merse la el, dar bagă de seamă că partea cu banii, 
lipsea. Întrebă pe niște oameni, ce erau pe acolo, dacă a 
văzut cine a tăiat din copacul acela și oamenii. îi spuseră 
că Badea Măcelarul a tăiat. li arătară unde locuiă și omul 
nostru merse acasă la Badea Măcelarul. 

Badea Măcelarul il primi cu voe bună și mărturisi că în 
adevăr el a tăiat din copac și a găsit acolo înăuntru banii 
de care îl întreabă străinul călător. Acesta, om drept la 
Dumnezeu și cu frică, cum află că banii erau ai lui, vru să-i 
dea înapoi. De o cam dată, omul nostru nu vroi să pri- 
mească banii şi îi istorisi dela început toată tărășania co- 
pacului cu comoara și cu păsărica cea năsdrăvană, care i-a 
spus că banii o să-i mănânce Badea Măcelarul. 

Acum, urmă străinul, am voit să aflu ce e cu minunea asta; 
sunt încredințat că așa a voit Dumnezeu și ți-i las să-i mănânci 
sănătos». 

Badea Mâăcelarul nu voi cu nici un chip să oprească banii 
și după ce îi puse în două perechi de desagi, îi așeză pe un 
măgar și îi dete streinului să-i ducă acasă. Omul nostru, 
văzând că Badea Măcelarul nu voeşte cu nici un preț să 
oprească banii, își luă rămas bun și mulțumindu-i de bună- 
tate plecă cu banii spre casă. 

Pe drum, obosit de picioare, voi să se mai odihnească puțin 
și trase la umbra unui tufan. Lăsă măgarul să mai pască și el 
se dete puţin într'o rână. Tocmai aci, firul vieţii lui își depănă 
sfârșitul și omul nostru îșiluă rămas bun din lume și dela comoara 
lui iubită și treci in lumea cea de veci. Măgarul, rămas singur, o 
luă rasna prin pădure cu desagii cu banii în spinare. Tot 
ducându-se și învârtindu-se bietul măgar cu sarcina în spi- 
nare, îl întâlniră niște ciobani cu oile. Ciobanii ăștia se du- 
ceau să vânză mieii, la tăere, lui Badea Măcelarul. Spre 
seară, ajunseră la el, vândură mieii și fiind noapte, ră- 
maseră până a douazi. Ciobanii luară cu ei și măgarul acela 
cu banii, dar nu căutară în desagi, crezând că o să fie 
niscai merinde și gândind că e răsnit dela vre-o turmă 
streină de oi. Badea Măcelarul recunoscii măgarul, care il 
dăduse cu banii străinului. Atunci văzu el că bani ăștia sunt 
ursiți să-i mănânce el și îi luă; apoi umplu desagii ciobanilor 
cu merinde, îi legă la loc și îi puse pe măgar. 

Dimineaţa, ciobanii își luară rămas bun: mulțumiră lui 
Badea Măcelarul pentru găzduire și plecară fără să bage de- 
seamă și astfel Badea Măcelărul rămase cu banii, pe cum pre- 
zisese păsărica năsdrăvană. 


Marin |. Popescu Ricman. 
Băbiciu Romana. 
E ca jo O Si 


Bănci Populare. 


In aceste timpuri de restrişte, locuitorii satului Ariciu, com 
Gulianca, judeţul Râm.-Sărat nu numai că au fost cei mai liniş- 
tiţi, dar, ascultători sfatului dat de învăţător şi de Preotul 
Ionescu, au înfiinţat banca populară «Inflorirea> cu 33 membri. 
Actele au fost autentificate de judecătoria Balta-Alba şi publicate 
in Monitorul Olicial No. 16. 


— e, za ism 

Păduchii boilor. 


La boi se întâlnesc trei feluri de păduchi: Unii se găsesc, 
mai cu osebire în părul dintre rădăcina coanelor şi moţ 
etc., pe aci prîn ceafă şi marginea de sus a gâtului. Alţii 
se pot răspândi peste tot corpul. 

Către primăvară, cam pe la sfârşitul lui Fevruarie, vita 
păduchioasă se înfăţişează cam astfel: slabă, fără vlagă în 
privirea ei, pare că abia, se ţine pe picioare ; părul lung, 
murdar, fără nici un lustru, plin de baligă de la pulpe şi 
părţile de jos ale picioarelor; pe ici pe colea, pe la gât, pe 
latura coastelor, ete., părul e căzut, iar pielea se arată în- 
groşată, plină de mătreaţă. 

Mătreaţa se află pe tot corpul; părul e plin de lindini. 
Viţeii păduchioşi sufer de cele mai multe ori şi de pecin- 
gini. 

Vita bolnavă n'are linişte, Rău îngrijită, rău hrănită şi rău 
curăţită, o tortură şi o sug neîncetat parazitele din care 
cauză se linge mereu cu limba, se scarpină cu coarnele, se 
hârjie de toate corpurile din prejur. 


Păduche de bou (zis în ştiinţă trichodecies scalaris), de 20 de ori mai 
mare decât în natură. 


In tratamentul păduchilor la vitele bovine trebuie să bă- 
găm de seamă să jnu le otrăvim, ştiind că ele se ling. De 
aceea nu trebuie a ne sluji de medicamente tari, iritante, 
nici de acelea care conţine argint viu. 

Fricţiuni cu corpuri grase sau o spălătură bună cu apă 
cu creolină sau cu apă sulfuroasă, vindecă repede animalul, 
avându-se în acelaşi timp grije- de curăţenie și îngrijirea 
traiului lui. 

Orice tratament ce s'ar face, fie la cal fie la bou, trebuie 
repetat după 8 zile pentru a ucide şi tinerii păduchi ce es 
din lindini. 

Irimia Popescu 


Medic Veterinär. 

Pun sașii din bâlciuri. 


exerciţiile pungașilor ca bâlciurile. Aceştia se per- 
fecționează din zi în zi; de aceea, sătenii mai ales, 
cari merg la bâlciuri, trebuie să bage bine de seamă 
ca să nu fie trași pe storă. 

Cu deosebire, cu jocul de cărți izbutesc ei să tragă pestoară 
pe cei nebăgători de seamă. 

De obiceiu, când în vre-o baracă ce servește de cârciumă, 
se adună mai mulți, unul din acești musafiri scoate un pa- 
chet de cărți de joc și se facea căuta unul sau mai mulți 
jucători. Indată es din mulțime doi trei cari se prezentă. 

Se aşează cu toți la joc. 

Cei doi sau trei câștigă, câștigă mereu spre marea mirare 
a celor de față grămădiți în jurul lor. Fiecare se gândește 
cam așa: Mă, ce prost e ăsta! Vine singur cu cărţile și 
se dă gâscă de jumulit în mâna streinilor. 

Incet încet câte un sătean sau orășean mai slab de ingeri, 
ia locul unuia sau altuia din jucători și partida urmează. 
Norocul se întoarce și cel cu cărțile încasează mereu până 
se scoală şi zice glumind: Văd că maveți noroc azi, nu 
vreau să vă iau prea mulți bani... 

Și pleacă. 

Cine l-ar urmări, ar vedeă că se duce la un loc știut 
și se întâlneşte cu cei doi sau trei jucători dintâiu și petrec 
împreună. 

Aceia erau învoiți cu dânsul ca să câștige și să ia ochii 
celor dimprejur. Cărţile erau măsluite. 

Şi câte alte meşteşuguri n'au pungașii din bâlciuri ! 

Feriți-vă de ei! 


Sif ici un loc și nici un prilej nu e mai potrivit pentru 
OU 
c) 


a 


Moş Neagu. 


— o e aha———— 


Un oras unde nu se scoate pălăria. 


In orașul Şrudin din Boemia, a fost la începutul iernii trecute 
o groaznică epidemie de influenţă. 

Văzând aceasta, consiliul municipal a hotărât după sfatul me- 
dicilor, să recomande locuitorilor să nu mai scoată pălăria când 
se întâlnesc pe stradă, dela 1 Noemvrie, până la 1 Aprilie. 


Doe Dom 

Starea agricolă a României la finele lunei Junie 1907 st. n. 


Ploile din ultimele zile ale lunei Maiu și dela începutul lui 
Iunie, au schimbat mult în bine starea agricolă care la sfârşitul 
lunei precedente era foarte ingrijitoare. 

Pretutindeni și cu deosebire în Moldova, unde ploile au fost 
mai dese, semănăturile, fânețele şi păşunele s'au înviorat şi s'au 
dezvoltat mai bine în această lună. 

Grâul de toamnă, deși cam mic în paiu și rar, a făcut spic 
mare şi frumos, el a înflorit la începutul lunei și a legat în con- 
diţiuni foarte bune. Tot asemeni secara și orzul de toamnă. 

In părţile de câmpie şi în Dobrogea, semănăturile de toamnă 
s'au copt repede și în cele mai bune condițiuni în a doua jumă- 
tate a lunei când timpul a fost frumos, uscat și foarte câlduros. 
La sfârșitul lunei secara, orzul și chiar grâul ajunseseră la ma- 
turitate și începuseră a se seceră. 

Semănăturile de primăvară, ca orzul, ovăzul, porumbul, meiul, 
păringul, sorgul şi alte plante de nutreţ care încă nu răsărisera 
sau începuseră a se uscă, au revenit şi s'au dezvoltat cu vigoare, 
crescând mult și dându-le fraţi noi.jOrzul şi cu deosebire ovăzul 
s'au mai îndesit şi au înspicat. 

In definitiv starea cerealelor în nrma ploilor, foarte bine fă- 
cătoare, s'a îmbunătăţit mult pretutindeni. 

Semănăturile de porumb, suspendate în luna precedentă din 
secetei, s'eu continuat cu cea mai mare activitate: până pela 
20 ale lunei Iunie. Deşi foarte târziu, ele s'au făcut încondi- 
ţiuni mulţumitoare. Porumburile semănate sau răsărite înnain- 
te de începerea secetei din Maiu sau chiar în cursul acelei 
perioade, s'au dezvoltat repede și foarte mult în luna următoare, 
până la jumătatea căreia ele se prăşiseră în cele mai multe părți. 
In ultima jumătate a lunei Iunie s'au răriţat și muşuroit po- 
rumburile semănate timpuriu şi acele mai înaintate în vegetaţiune, 
cărora, la sfârşitul lunei le dăduse spicul și chiar mătasea. 

S'au dezvoltat şi sau muşuroit sfeclele de zahăr, cele de nutreţ, 
cartofii şi alte plante prăşitoare. 

- Rapiţa pe unde a fost — slabă şi puţină —s'a secerat în prima 
jumătate a lunei; recoltatul ei nu s'a făcut în condițiuni favo- 
rabile din cauza timpului ploios. 

Fâneţele naturale ca şi cele artificiale s'au îmbunătăţit mult; 
ele s'au dezvoltat repede după ploile din această lună. Către 
sfârşitul lunei în multe părţi s'a început cositul lor. Lucernele 
şi chiar fânețele care se cosiseră înaintea ploilor, acuma sunt 
aproape de a doua coasă. 

Pășunele şi izlazurile s'au îndreptat binişor în cea mai mare 
parte a ţărei, vitele găsesc cu ce se hrăni îndeajuns. Din cauza 
secetei și a căldurilor dela sfârşitul lunci iarba începuse a se uscă 
din nou cu deosebire în părţile unde au căzut mai puţine ploi. 

Arborii, arbuștii şi pomii roditori au progresat mult și sunt 
destul de viguroşi. In livezile şi pădurile a căror frunză fusese 
distrusă de omizi, ea a dat din nou. Fructele cari s'au copt până 
în prezent sunt în abondenţă; cu toate acestea în unele regiuni 
ele nu s'au făcut de loc. 

Viţa de vie a legat pretutindeni destul de bine, mai ales în 
podgoriile plantate din nou şi bine întreţinute. Prin unele părţi 
a început să apară mana. 

Vitele s'au îndreptat având cu ce se hrăni, însă în mai multe 
părţi ele suferă de febra aftoasă. 

In definitiv, dacă seceta din luna precedentă produsese cerea- 
lelor și fâneţelor o pardere foarte însemnată, ploile căzute în 
Iunie au îmbunătăţit foarte mult această stare. In Moldova şi în 
părţile unde ploile au fost mai abundante şi au căzut mai de 
timpuriu, se speră a se obţine mai mult de jumătate ca în anii 
cei buni. Producţiunea cerealelor, de și nu va fi decât mijlocie, 
iar în unele părţi din regiunea de câmpie chiar mică de tot, în 
schimb va fi de o calitate foarte bună. 

Starea porumburilor timpurii este destul de mulţumitoare și 
pe alocuri chiar foarte bună. Porumburile târzii un pot progresă 
din cauza secetei din ultima decadă; ele începuseră chiar a su- 
feri din această cauză şi a căldurilor simţitoare. 

1. St. Murat 


Directorul Institutului Meteorologie. 


SEVERINUL ÎN TIMPURILE MODERNE. 


Severinul a fost în multe rânduri distrus și din nou re- 
înființat. 

Noul oraș Severin s'a fondat în 1883 după un plan anume 
întocmit, parcelându-se locurile, numerotându-se și fixându-se 
numărul stânjenilor fie-cărui loc, făcându-se ulițele drepte și 
piețe publice în formă dreptunghiulare, așa că Severinul este 
unul din orașele cele mai regulate din țeară, care și merită 
a fi vizitat, 

In centrul orașului este un parc foarte frumos în fața 
palatului municipal, care de asemenea este o clădire din- 
tre cele mai frumoase. In spatele său se află o hală, din nou 
construită după toate cerințele higienei moderne. Pe marginea 
Dunării pe un loc inalt care domină valea Dunărei este gră- 
dina publică, care are o vedere pe Dunăre din cele mai 
încântătoare. Bulevardul pe marginea Dunărei dela un cap 
până la celălalt a orașului spre gară, cu o alee de 3 rån- 
duri de castani, este podoaba orașului. Liceul Trajan cu o 
grădină botanică din cele mai complect asortate, in care se 
află o colecție remarcabilă de trandafiri, cum rareori se 
vede în vre-o grădină botanică, și cu vedere pe Dunăre 
din cele mai pitorești. 

Un șantier de construcțiuni navale pe marginea Dunării, 
unde se construesc vapoare, șlepuri, poduri şi pontoane și 
orice lucruri atingătoare de navigaţie, înzestrat cu mașinele 
cele mai perfecționate, puse în mișcare de motoare mari, 
având și lumină electrică, poate că rivalizeze cu ori-care 
șantier. 

Portul orașului este înzestrat cu un cheiu sistematic și 
cu o șosea paralelă dealungul Dunării dela cheiu și până 
la depoul de cărbuni al vapoarelor, și care se va prelungi 
până la ocoalele de râmători. 

Şcolile publice primare sunt din nou construite după mo- 
delul cel mai nou. Mai e un abator pe marginea Dunării. 
Două cazărmi: una de infanterie, care sa făcut de curând, 
a doua de Roşiori, situată în partea opusă a orașului pe un 
deal, sunt construite după cerinţele cele mai moderne. 

O cazarmă de pompieri și un observator pentru incendiu. 

Peste curând ss va face pavarea cu asfalt a stradelor 
din piața Tudor Vladimirescu precum și a bulevardului care 
în parte s'a și canalizat. 

In apropiere de Severin sunt ocoalele de râmători con- 
struite după modelele cele mai perfecte din Europa. 

Se studiază și alimentarea orașului cu apă potabilă din 
prejurul orașului și în curând Severinul va deveni unul din 
orașele cele mai frumoase ale ţerii. 

G. Băicoianu. 


o A Ir e 


Un apel al Primăriei 


Primăria Capitalei a adresat următorul apel către persoanele 
caritabile : . 

Căidurilo mari în timpul verei silesc o mare parte din popu- 
lația Capitalei să părăsească oraşul. Primăria. doriad ca şi copiii 
săraci și debili, cari după avizul medicilor ar aveă absolută nevoe 
de îngrijiri, să poată petrece o lună într'o regiune sănătoasă, a 
luat de mai mulţi ani. hotărârea de a trimite colonii şcolare la 
stațiuni climaterice sau balneare din ţară. 

Primăria neavând însă disponibilă de cât o sumă redusă, face 
un călduros apel la toți cetățenii caritubili și cu mijloace pentru a 
o ajută în această operă. 


ya 

Magazinele de consum. 


In multe sate din ţara noastră s'au înfiinţat magazine de 
consum. Sătenii constituiți în societate îşi fac prăvălia lor, 
cumpără lucruri mai bune şi mai eftene şi folosesc şi ca 
cumpărători şi ca negustori. 

Un mijloc întrebuințat pentru prosperarea acestor tovă- 
răşii, sunt şi mărcile de economie. O parte din câştigul net 
se împarte între membri, potrivit cu cumpărăturile făcute, 
iar constatarea acestor cumpărături se face prin aşa zisele 
marei de economie. Sunt mărci de câte 10 bani, 50 bani şi 
un leu. | 


De pildă, când un membru cumpără marfă de 1 leu şi 50 bani, vån- 
zătorul îi dă gratuit o marcă de 1 leu şi una de 50 bani, pentru a şi 
le lipi în carnetul pe care membrul cumpărător şi l-a cumpărat de mai 
nainte pe un preţ cât se poate de scăzut. 

La sfârşitul anului, se adună valoarea mărcilor din carnet, la care se 
va socoti prima de consumaţiune ce i se cuvine membrului. 


Å 

Casa centrală a Băncilor populare a luat măsuri de a ti- 
pări anume mărci şi a le împărţi la toate societățile de eco- 
nomie, după cerere. Indemnăm pe cititorii noştri cari sunt 
amestecați în asemenea întreprinderi să caute a se folosi 
de aceste bune măsuri ale Casei centrale. Regulele amă- 
nunţite sunt publicate în «Curierul băncilor populare» No. 
pe Aprilie 1907. 

—— DE 


Inspecţia şcolară dela Buftea. 


In ziua de 20 Iunie a. c., școalele din Buftea au fost isnpectate de d-l 
Ministru al Cultelor şi Instrucțiunii publice, Spiru C. Haret, fiind în- 
goţit de d-nii Mihail Popescu, administratorul Casei Şcoalelor, Inspec- 
torul Gh. IHazu al şcoalelor de meserii, I. Ghiaţă, revizor școlar de 
Ilfov şi de d-i I. N. Dorobanţu, prefect al judeţului Ilfov. 

Au mers direct la şcoala elementară de meserii din Buftea «Barbu 
Al. Știrbey.» Aci d-l Ministru a vizitat atelierele de fierărie și lemnărie, 
sala de clasă, dormitoarele, stupii dirigintelui şi cancelaria. 

In sala de clasă, d-l Ministru a văzut, pe lângă lucrările expuse de 
şcoala .de meserii (unelte de fier şi lemn, seminţe), şi lucrările manuale 
expuse de d-ra E. Marta, maestra de croitorie din satul Flămânzeni. 

Dela şcoala de meserii d-l Ministru şi cu toţi cei de mai sus au tre- 
cut alături, la şcoala primară, unde dirigintele Ștefan Georgescu che- 
mase pe elevii corişti. Aci mai erau învăţătoarele: Sultana Şt. Teodo- 
rescu dela postul II, Zoe Segârceanu și Eliza Georgescu, învățătoare 
în satele Plămânzeni şi Buciumeni. 

Corul şeoalei, sub conducerea dirigintelui, a executat mai multe bu- 
căţi pe 3 voci. După aceasta vizitează amănunţit sala de expoziţie cu 
lucrul manual, atât al fetelor cât şi al băeţilor şi grădina şcolară cu 
legume, pomi şi flori. 

De aci d-l Ministru a mers la Primărie şi în urmă la grădina școa- 
lei de meserii, ce e lângă şcoală, unde i s'au dat toate desluşirile ce- 
rute. cu privire la cultura sistematică a zarzavaturilor şi felul deini- 
gaţie întrebuințat, atât de d-l Inspector Hazu, cât şi de dirigintele gcoa- 
ei, Gh. Simionescu. 

Peste tot d-l Ministru a rămas mulţumit de ordinea şi stăruința ce 
se depune în școala de meserii, opera d-sale, creată pentru binele nea- 
mului nostru. 

a Bufteanu. 


tsi GIL i 


Statististica agricolă a anlnui curent. 


Din statistica făcută de Ministerul Domenilor extragem datele următoare : 


Grâul a fost semănat pe o întindere de 1.929.696 hectare; 
din acestea au fost distruse complect 10.207 hect. Stricăciunile 
au lost pricinuite de şoareci, insecte, îngheţ, năbușală, inundan- 
ţii şi secetă. 

Din suprafaţa distrusă cu desăvârsire s'au întors şi semănat 
cu plante ca ovăz, porumb, mei, etc. 239873 ht., prin urmare 
în acest an agricol, cultura grâului nu va putea ocupa o supra- 
faţă mai mare de 1.600.000 ht. 

In privinţa perspectivei recoltelor grâul se prezintă bine în 
38 comune, unde nu se notează nici 0 pierdere; mijlocie în 842 
comune, cu pierderi de 10—50 la sută, și rău în 1858 comune, 
cu pierderi de 40—90 la sută. Deci starea generală este sub- 
mijlocie. Pioile din urmă au contribuit de sigur la ami'iora- 
rea acestei situaţii, astlel că estimația ar fi de 10 hectolitri 
la hectar. 

Rapiţa cultivată pe 41 147 ht, 30.528 ht., distruse cu desă- 
vârgire. 

Situaţia rapiţei se prezintă mijlocie, căci avem 7 comune cu 
stare bună, 90 mijlocii şi 79 rea. 

Orzul e perdut în proporţie de 68 la sută din întinderea 
cultnrală. 

Ovăzul se prezintă satisfăcător. Ploile au ameliorat foarte mult 
această plantă. Estimaţia recoltei este bună. 

Porumbul s'a cultivat pe o intindere tot atât de mare ca în 
anul precedent. Starea porumbului se arată |bună în 1221 co- 
mune adică jumătate din numărul total al comunelor. 

In urma ploilor sau mai tăcut semănături de porumb până 
la 5 lunie c. 

Viile prezintă o situație mai mult mijlocie. In 530 comune 
sunt bune; în 545 mijlocii şi în 354 rele. Gerul de astă iarnă 
le-a produs multe stricăciuni. 

Fâneţele promit a da o recoltă bună. 

Pășunele au suferit ceva mai mult, dar nici ele nu prezintă 
o rea stare generală. 


PPP Pr Pr rr rr 
— Acela care ştie mai mult e mai mâhnit de pierde- 
rea timpului. 


N n a a a 


ALBINA 1075 


O serbare. 


In ziua de 8 Maiu a. c., s'a făcut o frumoasă sărbătoare în comuna 
Vădenii-Gorj. 

S'a oficiat întâiu serviciul divin, la biserica parohială din Vădeni, cea 
reparată şi înzestrată de d-na Pleniceanu, faţă fiind autoritatea comu- 
nală, institutorii cu elevii şeoalei şi un mare număr de săteni. Servi- 
ciul s'a oficiat de Protoereul judeţului, Economul Stavrolor Stefan Ni- 
colăescu, însoţit de întreg clerul din T.-Jiu şi de Pr. Gh. Ciocănescu, 
parohul din Vădeni. 


După oficierea Tedeumului, Părintele Protoereu a rostit o cuvântare 
şi apoi a înmânat d-nei Maria D. Pleniceanu, medalia + Răsplata muncii 
pentru biserică» clasa I, pe care M. S. Regele a binevoit a i-o conferi. 

A răspuns d-na Maria D. Pleniceanu, mulţumind şi declarând că şi 
pe viitor gândul său este în a desăvârși operele începute, dând tot pri- 
sosul său, pentru acte filantropice. 

Să dea Dumnezeu, ca pilda d-nei Mariei D. Pleniceanu, să fie urmată 
de cât mai mulţi, spre întărirea bisericei şi patriei noastre. 

Azistent. 
Pitz 


Păreri și propuneri. 


D. G. Mândru, institutor în Căpoteşti, Putna, ne scrie că buna 
dispoziţie stabilită de legea şi regulamentul de înfiinţare a «Ca- 
sei de Economie» a statului, ca institutorii şi strângă micile e- 
conomii ale elevilor și, după ce ele au ajuns suma de un leu, să 
le verse la casa de iconomie întâmpină multe greutăţi: 

a) Capitala judeţului e prea departe pentru majoritatea co- 
munelor din judeţ și sătenii nu prea dau aşa uşor bani, când 
ştiu că se duc departe. 

b) Invăţătorul nu poate să umble pe drumuri pentru 2—3 lei 
strânși pentru casa de iconomie. Astfel banii stau strânși fără 
să fructifice. 

c) Mulţi elevi au depus câte 4—5 lei și după ce au absolvit 
cursurile şcoalei, au întrerupt depunerea şi nici nu s'au dus să-şi 
scoată economiile, sau au pierdut livretele. 

Propune deci ca aceste economii să se verse la banca din sat 
sub formă de depuneri. 

Elevii nu pot fi societari, fiind minori; pot însă să-şi depună 
economiile prin învățătorul lor. 

După ce ei absolvesc cursul școalei, când au și vrâsta de 14— 
15 ani, pot să câștige chiar cu braţele lor bani, pe cari îi vor 
pune la banca din sat, care le eliberează livrete în regulă. Când 
elevii vor ajunge majori, se vor înscrie ca societari cu un capital 
oarecare, iar capitalul strâns prin depuneri, se va consideră ca 
prima miză a capitalului subscris. 


E 


APEL zen za RE aM 

Dirigintele şcolii din comuna Scundu, jud. Vâlcea, roagă căl- 
duros şi cu Eea pe d-nii librari și persoane caritabile. şi 
autorități culțurale a veni în, ajutorul bibliotecii acelei şcolii 
cu oani fő n oare ŞI mate luv apar Sitani SENS 


N 

Cronica Săptămânii. 


Din țară. 

= A. S. R. Principele Ferdinand a fost zilele trecute la Târgovişte, 
unde a prezidat comisiunea de examen la şcoala specială de cavalerie. 

= A. S. R. Principesa Maria a vizitat oraşul Buzeu. 

= La 24 Iunie s'a deschis expoziţia şcoalei de menaj a Primăriei 
«Elena Eraclide> şi s'au împărţit diplomele. ; 

= In ziua de 21 Iunie, Consiliul comunal al Capitalei s'a constituit 
primar a fost ales d. Vintilă I. C. Brătianu. 

= In ziua de 20 Iunie un groaznic uragan a căzut asupra Câmpinei: 
S'au distrus peste 30 de sonde. Sunt mulţi răniţi. 

= In apropiere de Rusciuc s'a ciocnit vaporul român «<Turnu-Măgu- 
rele> cu un vapor bulgar <Botef.» 

= S'a deschis expoziţia gcoalei de arte şi meserii din Capitală. 

= Consiliul Comunal al Capitalei a ţinut şedinţă în ziua de 26 Iunie. 
S'a discutat chestia aducerii apei în oraş. $'a decis a se interveni la 
Ministerul Domeniilor ca să desființeze regulamentul taxelor pentru 
marcarea măsurilor şi greutăților. 

= Senatul Franciei a adoptat proectul de convențiune comercială cu 
România. 


Dela Românii din alte state. 


= La 18 Iunie, s'a făcut serbarea împărţirii premiilor la şcoala ro- 

mânească din Constantinopol. 
Din ţâri streine. 

= In Elveţia, de mai multe zile vremea s'a stricat de tot. 

In toate părţile furtuni, însoţite de ploi torențiale şi frig straşnic. 

In munţi ninge mereu, dela 1000 metri în sus. In unele locuri ză- 
pada e groasă de 15 centimetri. 

Termometrul s'a coborit sub 0°. 

= In Croaţia, demonstraţiuni violente contra Ungurilor. 

= S'a terminal în Sofia procesul asasinului lui Peteow. A fost osân: 
dit la moarte. 

= O furtună grozavă s'a abătut asupra unor ţinuturi din nordul Franţei. 
Un oraș a fost inundat. 

= In Italia va făcut mari serbări în diferite orage pentru împlinirea 
a 100 de ani dela nașterea lui Garibaldi. Italienii din Bucureşti au serbat 
şi ei aceasta în ziua de 21 Iunie. 

= Conferinţa Păcii s'a adunat la Haga, capitala Olandei. Iau parte 
trimişi din toate statele lumii. F 

= Din Macedonia vin ştiri despre ciocniri sângeroase între trupele 
turceşti şi bande greceşti şi bulgărești. 

= In Statele Unite Americane s'au făcut serbări mari pentru a ge ce- 
lebră aniversarea independenţei acestor state. 


CT AI 


ve 


Informaţiuni. 


= La 20 August se va ţine concursul pentru admitere în şcoala 
de elevi meseriași ai Arsenalului militar din București. Se pri- 
mesc tineri români absolvenţi ai cursului primar între 14—17 ani, 
cu bune purtări. Termenul de înscriere până la 15 August. 

= Din Cleveland (America) se scrie Universului : 

Cunoscuta societate «Carmen Sylva» din Cleveland şi «Lucea- 
fărul» s'au unit în şedinţa din 9 Iunie a. c., sub numele de «Uni- 
Mea soc. române «Carmen Sylva» şi «Luceafărul» Cleveland O. 
U.S.A. 

Acum aşteptăm să sosească aci ziaristul român V. Moldovan 
din Cluj (Transilvania) urmărit de procurorii maghiari pentru 
pretinsă agitaţie prin presă în contra Statului ungur. 

= Primăria Capitalei va trimite 120 de băeţi din şeoalele pri- 
mare să petreacă vara la Ocnele Mari şi la Breaza (Prahova şi 
80 de fete la Tismana. 

= Serviciul nostru maritim s'a îmbogăţit cu un nou vas mare 
și frumos. El poartă numele de «Dacia». 

= Ministrul EInstrucţiei va trimite pe cheltueala sa în excursie 
un număr de absolvenţi ai liceelor din ţară. 

= In ziua de 3 [ulie a. c., ora 10:/, a. m., se va vinde prin licitaţie 
publică orală la Eforia Spitalelor Civile din Bucureşti, Bulevardul Eli- 
sabeta No. 3, mai multe obiecte cari au fost expuse la Expoziţia gene- 
rală din 1906. 

Concurenţii spre a putea luă parte la licitaţie, vor trebui să depună 
o garanţie de lei 200. 

Doritorii le pot vedeă în toate zilele de lucru între ora 11—12 p. m. 
la Serviciul Domenia! al Eforiei. 

= Postul de Medie al Spitalulului Zossima din comuna Armăşeşti, 
judeţul Ialomiţa, devenind vacant, se aduce la cunoștința d-lor medici 
doritori a ocupă acest post, să facă cerere Eforiei. 

Candidaţii trebue să dovedească că au 4 ani de practică, sau 2 ani 
de funcţie ca medic secundar prin concurs în Spitalele Eforiei ; sau că 
sunt profesori sau agregaţi la una din facultăţile de medicină din ţară; 
sau că au împlinit stagiul de 4 ani ca interni în spitalele din Paris; sau 
că au împlinit stagiul de 4 ani ca docenţi la una din facultăţile de me. 
dicină din Berlin, Viena sau Roma. 


PAGINA GLUME AŢĂ 


na —— 


CUIUL LUI NASTRATIN 


Nastratin Hogea adesea. după cele ce făceă, 

Aci se îmbogăţia îndată şi aci iar sărăcia. 

Astfel dar el iar odată, sărac după cum eră, 
Neavând de cheltuială nici măcau chioară pară, 

Se tot socoti în sine cum ar face vre-un mijloc 
Prin vre-o năsdrăvănie să dea iar peste noroc! 

Şi aşa vine îndată la nevasta sa zicând: 

Dragă ! iacă-ţi dau de ştire ceeace am pus de gând. 
Eu zic ca să vindem casa şi să luăm ceva bani, 
Decât să umblăm în vreme flămânzind tot şi golani. 
— Vai de mine! ea îi zise, apoi unde să şedem? 
Vrei să rămânem pe drumuri şi parale să avem? 

— Ba nu ! Hogea îi răspunde, voiu opri din loc cevași 
Numai pe eât să ne facem un cât de mic bordeiaşi. 
Nevasta în ontra se puse, în fel de chipuri nevrând 
El iar altele îi zisa şi s'o vânză tot cerând. 

In cele mai de pe urmă el cu a o mângâia 

O înduplică prea lezne ca să voiască şi ea. 

Deci știind el aci în satu-i pe oarecare bogat 

Fără că mai zăbovească la dânsul a alergat 

Si s'o cumpere-i propuse, un preţ prea uşor cerând 
Bogatul văzând că cere pe dânsa preţ mic atât 

Ca să ia cu toată voia fu gata numai decât; 

Şi de şi lui într'atâta eftină isa părut 

Dar tot dori săi mai lase din preţul cea cerut. 
Hogea îi mai scăză preţul, capete nu-l ţineă, 

Că ori pe cât să o vânză, lui tot bine îi veneă, 

Și către Bogatul zise: — Las p'acest preţ, dar îţi spuiu, 
Că în păretele casei voiu să bat şi eu un cuiu, 

Care cuiu de totdeauna să se numească al mey, 

Ş'alt de el să nu s'atingă decât numai singur eu. 
C'un cuvânt, numai pe dânsul că-s stăpân şi eu să zic 
Şi încolo să nam voia să mă ating de nimic. 

Bogatul văzând că casa chilipir o cumpără, 

Nu se gândi mai departe de şi intâiu se apără, 

Dar văzând că Hogea nu vreă s'o vânză în altfel, 

Zise în sine: Ce-o să fie săaibă un cuiu şi el? 

Şi Iăsându se în voia-i îndată o cumpără 

Cu contract, întărire şi bani îi numără. 

Bătu și Hogea în părete un cuiu cum sa învoit, 

Care și în zapis, cuiul lui Nastratin sa numit. 
Mutându-se dar în casă bogatul cumpărător 

Ca să păstreze şi cuiul Hogei rămase dator. 

Așa Hogea într'o noapte când toţi dormia s'a sculat 
Şi la casa cea vândută îndată a alergat, 

Strigând şi bătând în ușe: să-i deschiză mai curând. 
Și bogatul din lăuntru cine este? întrebând. 

Hogea, eu sunt, îi răspunse. Dar ce vrei? la întrebat 
Voiu să mi văz cuiul răspunse de l-aţi întrebuințat. 
Se sculă în grabă îi deschise, Hogea se uită zicând: 
Te văzuiu asnoapte în visu-mi ceva de cuiu atârnând, 
Dar vă culcaţi nu e nimica cum văd visul m'a înşelat, 
Ci păziţi ca nu vre-odată să iasă adevărat. 


Altădată iarăși Hogea la miez de noapte viind, 
Incepu să bată în uşe când se află cu toţi dormind 
Cumpărătorul de casă, cine este a întrebat, 

Eu sunt eu ! Nastratin Hogea către dânsul a strigat. 
Dar ce vrei? l-a întrebat iar. Răspunse el: voiu să-mi pui 
Chiulaful ce îl port ziua acile într'al meu cuiu, 

Că în bordeiul meu nu e nici un cuiu unde să bat, 
Şi nu voiu să-mi văz chiulaful a sta pe jos aruncat. 
Cumpărătorul de casă îi zise: apoi ce fel, 

Tot așa o să-mi vii noaptea? Vezi bine, răspunse el; 
N'avem condiţia asta? să fiu stăpân peal meu? 

O să viu ziua și noaptea și când voiu voi eu, 

Care va să zică dară, cumpărătorul a zis: 

Mi-am dobândit eu beleaua cu tine cu forma înscris! 
Nici o belea, zise Hogea, ce te supără un cui 

Și că viu câte odată ceva pe dânsul să pui? 
Altădată veni Hogea o tringhie în mâni având 

Şi începu de cui so lege către ai casei zicând: 
Azi nevasta spală rufe şi viu tringhia s'o întinz 
Din cuiul meu d'aicea și de bordei să o prinz. 

O vai de noi! începură ai casei a se văită; 

Ce păcate ne goniră să cumpărăm casa ta! 

Că ne ameţești cu cuiul ce-l socoteam bagadel ; 

Si acuma n'avem pace necăjindu-ne cu el! 

Intro zi iar veni Hogea în mână cu un bojoc 

Şi-l atârnă în cui zicând că în bordeiu-şi nare loc. 
Astfel Hogea totdeauna cu una şi alta viind 

Si pe cel ce-i vându casa totdeauna necăjind 
Neavând alt ce mai face fiind nevoiţi asttel, 

Intro zi de supărare zise: frate ! către el, 

Dă-mi bani, pe jumătate din ceia ce-ţi numărai 
Şi-ţi ia înapoi casa că nu arn de tine trai; - 

Voiu fi căit în viaţă de ce însu-mi o făcui 

Că mai omorât cu zile cu pustiul tău de cui. 
Nastratin ştiă prea bine încă de :ând îi vindeă 

Că bogatul cu paguba înapoi o să i-o deă, 

Dar tot făceă ceva nazuri ţiindu-se cam semeţ, 
Zicând; eu cheltuii banii (ca să-i scază din preţ. 
Cumpărătorul îi zise: Dă mi dară pe un sfert 

Şi încolo a treia parte cu tot sufletul ţi-o ert. 

E! aşa tot se cam poate, îi răspuse Nastratin, 

Că voi găsi mi se pare să-ţi număr atât puţin. 

Şi aşa cumpărătorul ceru cu paguba sa 

Să scape de supărare şi casele ai lăsa: 

Decât să stea să mai umble în dandanale, judecăţi 
După reau sa tocmeală, ştiind că nare dreptăţi; 
lar Nastratin se alese și cu case şi cu bani. 

Ne mai umblând să se plângă că sunt săraci şi golani. 


(A. Pann, Nastratin Hogea, 1893), 


ERP a aaa 


— Voinicia să ţi-o arăţi la vremea ei cu cea mai 
mare înţelepciune. 


— Cine nu-și întrebuințează ziua de azi, mâine va fi 
năcăjit. 

INŞTIINŢARE 


Pentru lunile de vară, Redacţiunea «Albinei» a decis—ca 
şi în anii precedenţi— să scoată numere duple la câte două 
săptămâni. Astfel: 

No. 41 (8 Iulie) şi No. 42 (15 Iulie) vor eși împreună 
la 8 Iulie. 

No. 43 (22 Iulie) și No. 44 (29 Iulie) vor eși îm- 
preună la 29 Iulie. 

No. 45 (5 August) şi No. 46 (12 August) vor eşi îm- 
preună la 12 August. 

No. 47 (19 August) si No. 48 (26 August) vor esi îm- 
preună la 26 August. 


—— e ap 


Bibliografie. 


A apărut în editura «Bibliotecei pentru toţi» un nou volum 
intitulat: Merbert Spencer, Progresul. Legea şi cauza lui, tradu- 
cere de L. Ghips— Botoşani. 

Volumul de 175 pagini, se află de vânzare la toate librăriile 
din ţară şi costă numai 60 bani, sau la feditura «Bibliotecei» 
librăria Leon Alcalay, Bucureşti, 


k 
* * 


A apărut în «Biblioteca pentru toți» Fenomenele Spiritismului, 
de Camile Flammarion, lvaducerede Victor Anestin, cu o 
introducere asupra spiritismului. 

Flammarion, unul dintre acei savanţi, cări nu trec cu vederea 
nici un fenomen curios, sa ocupat ani de zile cu aceste forţe 
necunoscute și în ultimul timp a şi scris două volume foarte 
interesante, unul asupra telepatiei (comunicarea la distanţă) şi 
altul asupra tenomenelor spiritiste. 

Din acest din urmă volum, intitulat, «Forţele naturale necuno- 
scute», am extras cel mai interesant capitol, acela în care se 
vorbeşte despre experienţele lui Flammarion cu laimosul medi- 
um Eusapia Paladina. 

Traducătorul a precedat acel studiu de o notiță istorică asu- 
pra lenomenelor spiritiste. 


* 
* + 


Hero și Leandru sau Valurile mărei și ale amorului, tragedie 
în 5 acte de Grillparizer, traducere în versuri de Haralamb G. 

Lecca. Biblioteca pentru toți, No. 270, un vol. 136 pag. prețul 
30 bani. 
Reproducem câteva rânduri din prelață, cari arată scopul pu- 
blicațiunii: 
E d 
# E] 


Epoca colonizării şcolilor în Ardeal. Cluj 1907. Studiu 
arheologic istoric. 


ke + 
* A 


Sub numele de «Biblioteca şcolilor secundare» au început a 
apărea în editura stabilimentului de arte grafice din Ploeșşti 
«Progresul» o serie de broşuri cu cuprins educativ. 

No. 1 este o prelucrare din franţuzește de d-l Munteanu-ltâm- 
nic, profesor «Spre centrul pământului.» Preţul este 1 leu. 


Ciiivea. elevilor în afară de școală e o chestiune de mare însemnătate 
pentru educaţunea tinerimei noastre. De-aceea i-se dă de câtva timp o de- 
osebită atenţiune. 

E vorbu de a se inlocui citirea liberă—mai cu seamă de romane şi poves- 
tiri senzaţionale, care pervertesc sulletele—prin citirea condusă și controlată 
de lucrări care să-i atragă pe tinerii cititori, să le formeze gustul, deprinde- 
rea de citire sănăloasă, să-i indemne la muncă personală, din a lor pornire 

Insă pentru această frumoasă activitate avem nevoie de un anumit mate- 
rial, de anumite lucrări, care să întrunească toate condiţiunile corespunză- 
toare scopului de mai sus, Și toți cunoscătorii şi-au dat seama că asemenea 
lucrări ne lipsesc. 

Iată deci ceiace urmărim prin editarea unei «Bibliotecii a școalei secunda- 
ze». Şi cu toate că ar trebui ca in primul rând să ne slujim de literatura 
naționulă, totuşi, pentru desăvârşita indeplinire a scopuluimostru, ne pu.em 
folosi şi de traduceri şi prelucrări din literaturile streine, care sunt mai 
bogate în asemenea lucrări. 


> 


Mulţumiri, 

= Preotul Neceşulescu, paroh în Colonești, aduce mulțumiri d-lui Di- 
mitrie Protopopescu, proprietar în judeţul Olt, care a donat pentru re- 
paraţia bisericei filiale Sf. Treime din camuna Coloneşti, judeţul Olt lei 
una sută. 

= D-l Rădican P. Popescu, învăţător diriginte în Fierbinţi de sus 
(Ilfov), care se trudeşte de doi ani ca să adune fonduri pentru a ri- 
dică un monument soldaţilor din satul acela morţi pe câmpul de luptă 
în 1877, aduce mulţumiri d-lui P. Sfetescu şi d-lui Vlahuţă Slătineanu, 
foşti pretecţi ai judeţului Ilfov, cari au acordat sume importante pen- 
tru acest scop. Asemenea au mai ajutat gi următoarele persoane: FI. 
Predescu, C. Z. Marinescu, D. Cristescu, C. Dobre, I. Vlăescu, I. Io- 
nescu, Niculescu, D. Constantinescu, Preotu R. Ionescu și A. Donescu, 
cărora le aduce de asemenea mulțumiri. 

= D-} G. Biber, dirigintele gcoalei din satul Gimbăşani, județul Ia- 
lomița, aduce mulțumiri d-lui S. P. Radianu, directorul revistei Jur- 
nalul Societăţei Centrale Agricole», pentru bunavoință ce a avut de a 
trimete pentru grădina acestei şcoale, diferite semințe de lugume şi 
plante îuragiere. 


„an. 

O nouă bibliotecă populară. 


Sub numele de «Biblioteca universală» d-l Ath. I. Niţeanu a început 
să dea la lumină diferite broșuri cu preţ de 25 de bani una. Se vor 
publică scrieri de tot felul, de literatură şi ştiinţă, de filozofie, poezii, 
romane, etc. Va eşi cel puţin un număr pe lună. 

Până acum au apărut: 

No. 1 N. Tinc, Monstrul. 

No. 2 A. de Echartshausen, Pricina răsvrătirilor şi leacul lor (traducere) 


——_ D093 ——— 


Ta LICITAȚIUNI S) 


D 


In ziua de 7 Iulie 1907, ora 10:/ a. m., se va ține la Eforie, 
B-dul Elisabeta, licitație publică cu oferte închise pentru darea 
în întreprindere a construirii şi reparaţii: ă 

1. Reparaţia magaziei şi păvulului dublu cu magazie la etagiu 
de pe proprietatea Călăraşi-Lichineșşti, judeţul Ialomiţa, devizul 
fiind în sumă de lei 4.169,88. 

2. Un pătul de porumb pe proprietatea Popeni, judeţul Ialo- 
miţa, devizul fiiind în sumă de lei 6.744,45. 

Garanţie provizorie lei 5%, din suma devizului, cea definitivă 
va fi de lei 10%/, din suma rezultată la licitaţie. 

= La 23 Iulie 1907 ora 10'/, dimineaţa pentru arendarea pe 
termen de 10 ani a pepinierei de arbori fructiferi dela Brebu de 
pe moşia Brebu, judeţul Prahova, pepinieră care are o întindere 
de 14 pogoane. 

Garanţia provizorie este de lei 800. 

= In ziua de 25 Iulie 1907, ora 10'/, a. m„ pentru darea în 
întreprindere a reparaţiunilor : 

1. Reparaţia schitului Șerbănești din judeţul Vâlcea. 

Devizul fiind în sumă de lei 1.626 bani 20, 

2. Reparaţia ulucilor grădinei caselor din strada Fântânei No. 
46 din Capitală. 

Devizul în sumă de lei 823 bani 70. 

Supra oferte şi oferte condiţionate nu se primesc. 

Spre a lua parte la licitaţie se cere garanţie provizorie lei 5 
la sută din suma devizului, cea definitivă va fi de 10 la sută din 
suma rezultată la licitaţie. 

Condiţiunile vânzărei se pot vedeă la serviciul Domenial (secţia 
silvică) al Eforiei în orele de cancelarie în toate zilele de lucru 
dela 8—1 p.m. 


VE 


Posta Redacţiei. 


„= N. Machidon, Satu Nou, — Credem că e mai nemerit să publicăm 
lista întreagă a celor admişi, nu numai pe cei din jud. Tulcea. O vom 
cere dela Minister şi-i vom face loc întrun număr viitor. 

„STEHUnA“ 


Societatea « Steaua» are de scop a lucră pentru 
întinderea învăţăturii în popor, prin tipărirea şi 
răspândirea de scrieri şi publicaţii morale, pa- 
triotice și de folos practic, şi pentru împiedeca- 
rea, prin toate mijloacele legiuite, a răspândirii 
de scrieri şi publicaţii imorale, sau cu tendinţe 
contrarii statului şi ideii naţionale române. 

Cotizaţia este de cel puţin doi lei pe an, iar pentru învăţători, 
preoţi rurali și săteni, de cel puţin un leu pe an. Fie-care mem- 
bru este îndatorat ca, în cei d'întâiu an după primirea sa, să facă 
a se primi în Societate cel puţin alți doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, Bucureşti. 

Comitetul: Preşedinte, loan Kalinderu, Președintele Academiei Ro- 
mâne.— Vice-preşedinte, Sava Şomănescu, mare proprietar, fost senator.— 
Administrator şi casier, Spiru C. Haret, Ministru, profesor univer- 
sitar. — Secretar, Const, Banu, profesor secundar, fost inspector şco- 
lar. — Membrii: Petre Gârboviceanu, Administrator al Casei Sf. 
Biserici Autocefale Ortodore Române, profesor la Seminarul Central 
şi director al Şc. Normale a Societăţii pentru învățătura poporului 
român: I. Dimitrescu Procopie, fostsenator, fost Primar al Capitalei; M. 
Vlădescu, fost Ministru, profesor universitar; Cristu S. Negoescu, fost ad- 
ministrator al Casei Şcoalelor, profesor secundar; Dim, Cecropid, institu- 
tor. — Cenzori, Const, Alimânesteanu, înginer de mine; Preotul econom 
Const. Ionescu, profesor secundar; Const. Alexandresca, institutor. 


7] 


Membri înscriși şi cotizațiuni plătite (urmare). 


I. Bordea (comuna Marga, jud. Mehedinţi), 1 leu;.C. St. Ionescu, (co' 
muna Vieaşiu, jud. Mehedinţi), 1 leu; Al. Buncaanu, (comuna Gornor iţa 
judeţul Mehedinţi), 1 leu; D Bujilă (comuna Dăieni-C-ţa, jud. Constanţa) 
1 leu; T. Popescu (comuna Rasova, jud. Constanţa), 1 leu; I. Drăgulin, 
(comuna Rasova-Vlahioiu, jud. Constanţa), 1 leu; P. Demetrian (comuna 
Pantelimon-Şiriu, jud. Constanţa), 1 leu; V. Lepădatu (comuna Docuzol- 
Alacap, jud. Constanţa), 1 leu; I, Serban (comuna Baeram-Lede, jud. 
Constanţa), 1 leu; Oprea Zaharia (comuna Chiostel, jud. Constanţa), 1 
leu; C. Drăgulin (comuna Tuzla, jud. Constanţa), 1 leu; G. Alexandrescu 
(comuna Saragea. jud. Constanţa) 1 leu; R. Marinescu (jud. Constanţa), 
1 leu; N. Teodorescu, (comuna Cobadiu, jud. Constanţa), 1 leu; I. Pre: 
descu, (comuna Carol I., jud. Constanţa), 1 leu ; St. Popescu (comuna 
Satul nou, jud. Censtanţa), 1 leu; Teodor Aron, (comuna Urluia, jud- 
Constanţa), 1 leu; C. Cornescu, (comuua Caramurat, jud. Constanţa), 1 
leu; Elizeu Robescu, (comuna Hananchioiu, judeţul Constanţa), 1 leu; 
Triton Oprea (comuna Chioselor, jud. Constanţa), 1 leu; Dumitru M. 
Popa (comuna Cavaelar, judeţul Constanţa), 2 lei; Alexandru Dumitrescu 
(comuna Hasiduluc, jud. Constanţa), 1 leu; M. J. Periţeanu, (comuna 
Pozarlia, jnd. Constanţa), 1 leu; G. Pelmuş (comuna Cherim Cuius, jud. 
Constanţa), 1 leu; M. Miroică (comuna Inghez, jud. Constanţa), 1 leu; 
Th. Nicolescu (comuna Garg-Mare, jud Constanţa), 1 leu; Gh. Popescu 
(comuna Satu-nou, jud. Constanţa), 1 leu. 


Numărul meinbrilor înscrişi cu începerea anului 1907 este de 545, iar 
veniturile societăţii, tot în acest timp, sunt de 2.015 lei. 


(Va urmă în numărul viitor). 

LIBRĂRIA NAȚIONALĂ 


Societate Cooperativă pe Acţiuni 


47, Calea Victoriei, 47—București. 


Inființată cu scopul de a ieftini articolele de librărie și papetărie 


CĂRȚI PENTRU CURSUL 4 4 x x 
x x d x PRIMAR ȘI SECUNDAR 


Cărţi Lilerare Române şi Franceze 
== Material Pentru Şcoale şi Biurouri == 
Tot felul de Imprimate şi Registre pentru Băncile Populare. 
ARTICOLE PENTRU PICTURĂ ŞI DESEMN 
MARE DEPOSIT DE HÂRTIE 


Preţuriie ma! eftine oa ori-unde. 
52—11 

Nu cumpăraţi mașini și unelte agricoie până nu veţi vizita marele Depou 


Societăţii în comandită WEIL, JOSEPH & Co, București 


— Strada Smârdan No. 7 — 


Asortat cu tot felul de unelte aratorii, mașini agricole, pentru 
viticultură şi industriale din cele mai renumite fabrici din 
străinătate. 

Se garantează pentru soliditate şi buna funcţiune. 

Se fac preţurile cele mai avantagigase. 

Se acordă condițiuni de plată favorabile, 

Cereţi catalogul gratis şi franco. 10-5 

e CP — 


1.1.1. 1.1.1. 1... 
Inst. de Arte Grafice Carol (iobl S-sor Rasidescu, Str. Doamneil6.—19051 

